Lav et referat af nedenstående tekst:

Tekst:
Fra på mandag skal vi vænne os til en hverdag med strammere coronavirus-restriktioner, der skal begrænse smitten med coronavirus. For her til aften fortalte statsminister Mette Frederiksen (S) i Spejlsalen i Statsministeriet på Christiansborg, at en del af de nuværende restriktioner forlænges, mens andre af restriktionerne bliver strammet. Stramningerne gælder fra på mandag, ud over mundbindskravet, der træder i kraft torsdag. Ud over forsamlingsloftet, der foreløbigt gælder i fire uger, er restriktionerne gældende til 2. januar 2021. Her kan du få et overblik over de nye eller strammede restriktioner og de nuværende restriktioner, der bliver forlænget. Disse restriktioner er nye eller eksisterende, der strammes: - Mundbind eller visir Fra på mandag skal man bære mundbind de steder, hvor offentligheden har adgang. Det gælder blandt andet i detailhandelen og lokaler, hvor der udøves sports- og fritidsaktiviteter. Også biografer, hospitaler, kulturinstitutioner og ungdomsuddannelser er omfattet af det nye krav om mundbind. De studerende på landets gymnasier, universiteter og handelsskoler skal dog kun bære mundbind, når de bevæger sig rundt på skolerne til og fra klasserne. Lærere i grundskolen og pædagoger kan bære i visir. Der er krav om mundbind eller visir på sundheds- og ældreområdet samt visse dele af socialområdet. Gælder fra torsdag 29. oktober. - Forsamlingsforbud Forsamlingsloftet bliver sat ned fra 50 til 10 personer. Der vil dog - som det er tilfældet i dag - være situationer, hvor der er undtagelser og flere kan samles. For eksempel på skoler og arbejdspladser. Ved udendørs begravelser og bisættelser sænkes grænsen fra 200 til 50 personer. Det anbefales maksimalt, at der er 10 personer i private hjem, ligesom det anbefales, at man maksimalt har kontakt med 10 personer ud over ens kontakter i husstanden, på arbejdet, fritidsaktiviteter eller skole. Grænsen er 50 personer ved aktiviteter på socialområdet for socialt udsatte børn og unge under 18 år. Det samme gælder for idræts- og foreningsarrangementer uden overnatning for børn og unge under 21 år. Stramningen gælder i foreløbigt fire uger til den 22. november. - Salg af alkohol Det bliver forbudt at sælge alkohol efter klokken 22 i detailhandlen som supermarkeder og kiosker. - Øget test af udenlandsk arbejdskraft "Vandrende arbejdstagere" skal i fremtiden testes oftere. Det betyder, at tilsynet med virksomheder med mange udenlandske medarbejdere øges, ligesom der skal ekstra fokus på arbejdernes boligforhold for at forebygge smittespredning. - Grænsen Personer fra højrisikolande skal kunne fremvise en negativ coronatest, der er under 72 timer gammel, når de passerer grænsen med et "anerkendelsesværdigt formål". Der bliver gjort undtagelser for grænsependlere. Stikprøvekontrollen ved indrejse i Danmark bliver desuden intensiveret. - Butikker Butikker, der er større end 2000 kvadratmeter, skal have synligt opsynspersonale. Mindre butikker opfordres til at have det samme. Det anbefales, at kun én person per husstand køber ind ad gangen. - Sociale arrangementer Det anbefales, at arrangementer, der primært har et "socialt formål" skal aflyses. Det samme gælder for arrangementer med overnatning og btyfester. Konfirmationer, bryllupper og lignende, der allerede er planlagt kan afholdes, hvis Sundhedsstyrelsens gode råd til private arrangementer kan overholdes, men de bør slutte seneste klokken 22. Disse restriktioner forlænges: - Det "store" forsamlingsforbud Grænsen på 500 personer fastholdes. Der må maksimalt være 500 personer til Superliga-kampe og idrætsarrangementer. - Åbningstider Barer og restauranter skal lukke klokken 22. De opfordres til at indføre frivillig registrering af gæster for at hjælpe med smitteopsporingen. Serveringssteder kan dog holde åbent mellem klokken 22 og 5 med henblik på at sælge take-away. Diskoteker og natklubber skal fortsat være lukket. - Partybusser Der er forbud mod indtagelse af alkohol i busser - herunder såkaldte partybusser. - Offentlig transport Krav om mundbind i kollektiv trafik. Det anbefales, at man rejser uden for myldretiden og i så vidt omfang som muligt går eller cykler. - Sygehuse og plejehjem Der er skærpede besøgsrestriktioner på sygehuse og plejehjem. - Barer og restauranter Der er krav om mundbind eller visir, når man står eller går på en restaurant, bar eller café. Det gælder både gæster og ansatte. Serveringssteder skal skilte med, hvor mange personer der må opholde sig på stedet. - Hjemmearbejde Både private og offentlige arbejdspladser opfordres til, at medarbejdere arbejder hjemmefra i det omfang. det er "muligt og hensigtsmæssigt". Desuden opfordres arbejdsgivere til at sikre, at sociale arrangementer på og i tilknytning til arbejdspladsen bliver aflyst. - Opholdsforbud Politiet vil stadig have mulighed for at nedlægge opholdsforbud eller udstede påbud.

Referat:
Mette Frederiksen har netop offentliggjort en række nye og strammede restriktioner. Få overblikket her.